Župančičeva ulica 3, p.p. 644a, 1001 Ljubljana T: 01-369-6600

F: 01-369-6609

E: gp.mf@gov.si

www.mf.gov.si

****

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Številka: 546-1/2025-1611-67 | | | | | | | | |
| Ljubljana, 20. 10. 2025 | | | | | | | | |
| EVA | | | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | | | |
| ZADEVA: Informacija o izvajanju načrta za okrevanje in odpornost in Predlog spremembe Načrta za okrevanje in odpornost št. 4 – predlog za obravnavo | | | | | | | | | | | | | | |
| 1. Predlog sklepov vlade: | | | | | | | | | | | | | | |
| Na podlagi 25. člena Uredbe o izvajanju Uredbe (EU) o Mehanizmu za okrevanje in odpornost (Uradni list RS, št. 167/21), 43. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24 in 17/25 – ZFO-1E) in šestega odstavka 21. člena Zakona o vladi Republike Slovenije (Uradni list RS, št. [24/05](https://www.uradni-list.si/glasilo-uradni-list-rs/vsebina/2005-01-0823) – uradno prečiščeno besedilo, [109/08](https://www.uradni-list.si/glasilo-uradni-list-rs/vsebina/2008-01-4694), [38/10](https://www.uradni-list.si/glasilo-uradni-list-rs/vsebina/2010-01-1847) – ZUKN, [8/12](https://www.uradni-list.si/glasilo-uradni-list-rs/vsebina/2012-01-0268), [21/13](https://www.uradni-list.si/glasilo-uradni-list-rs/vsebina/2013-01-0787), [47/13](https://www.uradni-list.si/glasilo-uradni-list-rs/vsebina/2013-01-1783) – ZDU-1G, [65/14](https://www.uradni-list.si/glasilo-uradni-list-rs/vsebina/2014-01-2739), [55/17](https://www.uradni-list.si/glasilo-uradni-list-rs/vsebina/2017-01-2521) in [163/22](https://www.uradni-list.si/glasilo-uradni-list-rs/vsebina/2022-01-4191)) je Vlada Republike Slovenije na svoji … seji dne…sprejela naslednji  **S K L E P**     1. Vlada Republike Slovenije se je seznanila z Informacijo o izvajanju Načrta za okrevanje in odpornost. 2. Vlada Republike Slovenije je potrdila Predlog spremembe Načrta za okrevanje in odpornost št. 4. 3. Vlada Republike Slovenije je pooblastila Ministrstvo za finance, Urad Republike Slovenije za okrevanje in odpornost, kot koordinacijski organ, da 24. oktobra 2025 Predlog spremembe Načrta za okrevanje in odpornost št. 4 posreduje Evropski komisiji in ga v postopkih usklajevanja do formalne odobritve s strani Sveta Evropske unije dopolni skladno s pripombami Evropske komisije ter dokument vsebinsko, finančno, administrativno in tehnično dokončno uskladi. 4. Vlada Republike Slovenije nalaga Ministrstvu za finance, Uradu Republike Slovenije za okrevanje in odpornost, kot koordinacijskemu organu, da pred formalno odobritvijo predloga spremembe Načrta za okrevanje in odpornost št. 4 s strani Sveta Evropske unije, iz proračunskega sklada Načrta za okrevanje in odpornost predhodno zagotovi sredstva za izvedbo in zaključek postopkov izbora in izvajanja projektov iz ukrepa: »Spodbujanje vzpostavitve infrastrukture za alternativna goriva v prometu« ki so bila pred tem v enakem znesku načrtovana za izvedbo ukrepa: »Energetska učinkovitost in razogljičenje gospodarstva«. V primeru, da za naveden ukrep sprememba Načrta za okrevanje in odpornost formalno ne bo odobrena, se predhodno zagotovljena finančna sredstva preknjiži na postavke integralnega proračuna in sredstva nemudoma vrne na račun proračunskega sklada.   Barbara Kolenko Helbl  generalna sekretarka    Priloge:   * Priloga 1: Informacija o izvajanju Načrta za okrevanje in odpornost * Priloga 2: Predlog spremembe Načrta za okrevanje in odpornost št. 4   Prejmejo:   * ministrstva * vladne službe * Urad Republike Slovenije za okrevanje in odpornost * Urad Republike Slovenije za nadzor proračuna | | | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | | | |
| / | | | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | | | |
| mag. Mojca Pirnat, generalna direktorica Direktorata za proračun  mag. Josip Mihalic, direktor Urada Republike Slovenije za okrevanje in odpornost | | | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | | | |
| / | | | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | | | |
| / | | | | | | | | | | | | | | |
| 5. Kratek povzetek gradiva: | | | | | | | | | | | | | | |
| Vlada Republike Slovenije se v vladnem gradivu seznani z Informacijo o izvajanju Načrta za okrevanje in odpornost in potrdi Predlog spremembe Načrta za okrevanje in odpornost št. 4.  V informaciji o izvajanju Načrta za okrevanje in odpornost (v nadaljnjem besedilu: načrt) koordinacijski organ predstavi ključne aktivnosti v izvajanju načrta, finančno izvajanje načrta, pregled stanja aktualnih mejnikov in ciljev v obdobju izvajanja načrta, predvidene zahtevke za plačilo ter ključne izzive pri izvajanju načrta. V Predlogu spremembe načrta št. 4 koordinacijski organ v skladu s Smernicami EK za zaključevanje načrtov v letu 2026 predstavi predloge sprememb oz. poenostavitev za izvedbo ukrepov (reform in naložb) z namenom učinkovitejše izvedbe načrta in zmanjšanja upravno administrativnih bremen. | | | | | | | | | | | | | | |
| 6. Presoja posledic za: | | | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | | NE | | |
| b) | usklajenost slovenskega pravnega reda s pravnim redom Evropske unije | | | | | | | | | | | NE | | |
| c) | administrativne posledice | | | | | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | | NE | | |
| d) | okolje, vključno s prostorskimi in varstvenimi vidiki | | | | | | | | | | | NE | | |
| e) | socialno področje | | | | | | | | | | | NE | | |
| f) | dokumente razvojnega načrtovanja:  nacionalne dokumente razvojnega načrtovanja  razvojne politike na ravni programov po strukturi razvojne klasifikacije programskega proračuna  razvojne dokumente Evropske unije in mednarodnih organizacij | | | | | | | | | | | NE | | |
| 7.a Predstavitev ocene finančnih posledic nad 40.000 EUR:  V skladu s predlogom spremembe načrta št. 4 se bo ovojnica za posojila znižala za 83,0 mio EUR. Za ukrepe, ki se financirajo iz posojil, bo namesto dosedanjih 613,3 mio EUR, namenjeno 530,3 mio EUR. Višina nepovratnih sredstev v vrednosti 1.613,5 mio EUR ostaja nespremenjena. | | | | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | | | | |
|  | | | Tekoče leto (t) | | | t + 1 | t + 2 | | | | | | t + 3 | |
| Predvideno povečanje (+) ali zmanjšanje (**–**) prihodkov državnega proračuna | | |  | | |  |  | | | | | |  | |
| Predvideno povečanje (+) ali zmanjšanje (**–**) prihodkov občinskih proračunov | | |  | | |  |  | | | | | |  | |
| Predvideno povečanje (+) ali zmanjšanje (**–**) odhodkov državnega proračuna | | |  | | |  |  | | | | | |  | |
| Predvideno povečanje (+) ali zmanjšanje (**–**) odhodkov občinskih proračunov | | |  | | |  |  | | | | | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | | |  |  | | | | | |  | |
| II. Finančne posledice za državni proračun | | | | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | | | | Znesek za tekoče leto (t) | | | | | Znesek za t + 1 |
|  | |  | |  | | | | |  | | | | |  |
|  | |  | |  | | | | |  | | | | |  |
|  | |  | |  | | | | |  | | | | |  |
| SKUPAJ | | | | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | | | Znesek za tekoče leto (t) | | | | | | Znesek za t + 1 |
|  | |  | |  | | | |  | | | | | |  |
| SKUPAJ | | | | | | | |  | | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | | | | |
| Novi prihodki | | | | | Znesek za tekoče leto (t) | | | | | Znesek za t + 1 | | | | |
| SKUPAJ | | | | |  | | | | |  | | | | |
| **OBRAZLOŽITEV:**  **Ocena finančnih posledic, ki niso načrtovane v sprejetem proračunu**  V zvezi s predlaganim vladnim gradivom se navedejo predvidene spremembe (povečanje, zmanjšanje):  - prihodkov državnega proračuna in občinskih proračunov,  - odhodkov državnega proračuna, ki niso načrtovani na ukrepih oziroma projektih sprejetih proračunov,  - obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  **Finančne posledice za državni proračun**  Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:  - proračunski uporabnik, ki bo financiral novi projekt oziroma ukrep,  - projekt oziroma ukrep, s katerim se bodo dosegli cilji vladnega gradiva, in  - proračunske postavke.  Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | | | |
| **7.b Predstavitev ocene finančnih posledic pod 40.000 EUR:**  /  **Kratka obrazložitev** | | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | | |
| Vsebina predloženega gradiva (predpisa) vpliva na:  - pristojnosti občin,  - delovanje občin,  - financiranje občin. | | | | | | | | | | | NE | | | |
| Gradivo (predpis) je bilo poslano v mnenje:  - Skupnosti občin Slovenije SOS: DA/NE  - Združenju občin Slovenije ZOS: DA/NE  - Združenju mestnih občin Slovenije ZMOS: DA/NE  Predlogi in pripombe združenj so bili upoštevani:  - v celoti,  - večinoma,  - delno,  - niso bili upoštevani.  Bistveni predlogi in pripombe, ki niso bili upoštevani. | | | | | | | | | | | | | | |
| **9. Predstavitev sodelovanja javnosti:** | | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | | NE | | | |
|  | | | | | | | | | | | | | | |
| (Če je odgovor DA, navedite:  Datum objave: ………  V razpravo so bili vključeni:  - nevladne organizacije,  - predstavniki zainteresirane javnosti,  - predstavniki strokovne javnosti.  - .  Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:  - v celoti,  - večinoma,  - delno,  - niso bili upoštevani.  Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | | NE | | | |
| **11. Gradivo je uvrščeno v delovni program vlade:** | | | | | | | | | | | NE | | | |
| Klemen Boštjančič  minister | | | | | | | | | | | | | | |

PREDLOG

Na podlagi 25. člena Uredbe o izvajanju Uredbe (EU) o Mehanizmu za okrevanje in odpornost (Uradni list RS, št. 167/21), 43. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24 in 17/25 – ZFO-1E) in šestega odstavka 21. člena Zakona o vladi Republike Slovenije (Uradni list RS, št. [24/05](https://www.uradni-list.si/glasilo-uradni-list-rs/vsebina/2005-01-0823) – uradno prečiščeno besedilo, [109/08](https://www.uradni-list.si/glasilo-uradni-list-rs/vsebina/2008-01-4694), [38/10](https://www.uradni-list.si/glasilo-uradni-list-rs/vsebina/2010-01-1847) – ZUKN, [8/12](https://www.uradni-list.si/glasilo-uradni-list-rs/vsebina/2012-01-0268), [21/13](https://www.uradni-list.si/glasilo-uradni-list-rs/vsebina/2013-01-0787), [47/13](https://www.uradni-list.si/glasilo-uradni-list-rs/vsebina/2013-01-1783) – ZDU-1G, [65/14](https://www.uradni-list.si/glasilo-uradni-list-rs/vsebina/2014-01-2739), [55/17](https://www.uradni-list.si/glasilo-uradni-list-rs/vsebina/2017-01-2521) in [163/22](https://www.uradni-list.si/glasilo-uradni-list-rs/vsebina/2022-01-4191)) je Vlada Republike Slovenije na svoji … seji dne…sprejela naslednji

**S K L E P**

1. Vlada Republike Slovenije se je seznanila z Informacijo o izvajanju Načrta za okrevanje in odpornost.
2. Vlada Republike Slovenije je potrdila Predlog spremembe Načrta za okrevanje in odpornost št. 4.
3. Vlada Republike Slovenije je pooblastila Ministrstvo za finance, Urad Republike Slovenije za okrevanje in odpornost, kot koordinacijski organ, da 24. oktobra 2025 Predlog spremembe Načrta za okrevanje in odpornost št. 4 posreduje Evropski komisiji in ga v postopkih usklajevanja do formalne odobritve s strani Sveta Evropske unije dopolni skladno s pripombami Evropske komisije ter dokument vsebinsko, finančno, administrativno in tehnično dokončno uskladi.
4. Vlada Republike Slovenije nalaga Ministrstvu za finance, Uradu Republike Slovenije za okrevanje in odpornost, kot koordinacijskemu organu, da pred formalno odobritvijo predloga spremembe Načrta za okrevanje in odpornost št. 4 s strani Sveta Evropske unije, iz proračunskega sklada Načrta za okrevanje in odpornost predhodno zagotovi sredstva za izvedbo in zaključek postopkov izbora in izvajanja projektov iz ukrepa: »Spodbujanje vzpostavitve infrastrukture za alternativna goriva v prometu« ki so bila pred tem v enakem znesku načrtovana za izvedbo ukrepa: »Energetska učinkovitost in razogljičenje gospodarstva«. V primeru, da za naveden ukrep sprememba Načrta za okrevanje in odpornost formalno ne bo odobrena, se predhodno zagotovljena finančna sredstva preknjiži na postavke integralnega proračuna in sredstva nemudoma vrne na račun proračunskega sklada.

Barbara Kolenko Helbl

generalna sekretarka

Priloge:

* Priloga 1: Informacija o izvajanju Načrta za okrevanje in odpornost
* Priloga 2: Predlog spremembe Načrta za okrevanje in odpornost št. 4

Prejmejo:

* ministrstva
* vladne službe
* Urad Republike Slovenije za okrevanje in odpornost
* Urad Republike Slovenije za nadzor proračuna

**OBRAZLOŽITEV**

Vlada Republike Slovenije je v juliju 2025 ob seznanitvi s Prilagoditvenimi ukrepi v izvajanju načrta Uradu Republike Slovenije za okrevanje in odpornost naložila, da v sodelovanju z ministrstvi in vladnimi službami, vključenimi v izvajanje načrta, ter Evropsko komisijo, začne s pripravo predloga spremembe načrta.

***Informacija o izvajanju Načrta za okrevanje in odpornost***

1. *Ključne aktivnosti v izvajanju načrta*

URSOO je skupaj z ministrstvi in vladnimi službami ter Evropsko komisijo (v nadaljnjem besedilu: EK) pripravil predlog spremembe načrta št. 4, ki je ključna za uspešno oddajo naslednjih zahtevkov za plačilo. V skladu z načrtovano časovnico je formalna predložitev predloga četrte spremembe načrta EK predvidena 24. oktobra 2025 in končna potrditev na Svetu EU za ekonomske in finančne zadeve 12. decembra 2025.

Vzporedno s spremembo načrta potekajo aktivnosti za pripravo in usklajevanje dokumentacije za predložitev 5. zahtevka za plačilo, ki je predvidena po uspešni potrditvi načrta v decembru 2025.

Za uspešno izvedbo načrta, vključno s predložitvijo ustreznih dokazil o zaključku reform in naložb najpozneje do 31. avgusta 2026[[1]](#footnote-1) je ključno, da ministrstva in vladne službe, ki so vključena v izvajanje načrta:

* **v najkrajšem možnem času in prioritetno dokončajo nezaključene postopke za izbor projektov oz. javnih naročil in o poteku postopkov dosledno redno poročajo v informacijskem sistemu Program dela za spremljanje izvajanja načrta,**
* **o izvajanju načrta skladno s Smernicami za določitev načina izvajanja Mehanizma dvakrat mesečno ustrezno[[2]](#footnote-2) poročajo v informacijski sistem Program dela, da bi bilo mogoče pravočasno in celovito ukrepanje za doseganje mejnikov in ciljev. V tem okviru obvezno poročajo tudi o doseganju kvantificiranih ciljev[[3]](#footnote-3),**
* **pripravljajo naslovnice[[4]](#footnote-4) o izvedbi ukrepov še v času izvajanja ukrepov, da bi se izognili ugotovitvam EK o neustrezni izpolnitvi mejnika/ cilja ob oddaji zahtevka.**
* **izvajajo ukrepe v zvezi s preprečevanjem, odkrivanjem in odpravljanjem nepravilnosti, zlasti v zvezi z goljufijami, korupcijo, nasprotjem interesov in dvojnim financiranjem.**

1. *Finančno izvajanje načrta*

Od začetka izvajanja načrta do 30. 9. 2025 je bilo iz sklada NOO izplačano 1.058,3 mio EUR oziroma 47,5 % razpoložljivih sredstev. Realizacija v prvih devetih mesecih leta 2025 je znašala 318,3 mio EUR oz. 37,3 % zadnje načrtovane napovedi porabe za leto 2025. V Načrt razvojnih programov je uvrščeno 1361 projektov v višini 2.132,7 mio EUR sredstev Mehanizma za okrevanje in odpornost. V oktobru 2025 bo zaradi napovedane porabe nosilnih organov v višini 107,5 mio EUR za nemoteno izvrševanje izplačil iz sklada NOO potrebno začasno zalaganje sredstev iz integralnega proračuna. EK je 14. oktobra 2025 podala predhodno pozitivno oceno četrtega zahtevka za plačilo sredstev iz Mehanizma. za okrevanje in odpornost. Slovenija bo plačilo zahtevka v višini nekaj manj kot 440 milijonov evrov prejela predvidoma še letos.

1. *Stanje mejnikov in ciljev v obdobju izvajanja načrta*

Od skupno 200 mejnikov/ ciljev v skladu z Izvedbenim sklepom Sveta je realizirano 110 mejnikov/ ciljev oziroma 55 % vseh. Od teh je formalno izpolnjenih oz. zaključenih 64 mejnikov/ciljev v okviru 1., 2. in 3. zahtevka za plačilo. Po oceni odgovornih organov je izpolnjenih 66 mejnikov/ciljev, in sicer 27 mejnikov/ ciljev v okviru 4. zahtevka za plačilo in 19 mejnikov ciljev v okviru naslednjih zahtevkov za plačilo.

1. *Predvideni zahtevki za plačilo*

Do konca programskega obdobja je v skladu z Izvedbenim sklepom Sveta predvidena predložitev treh zahtevkov za plačilo v skupni okvirni višini **772,4 mio EUR** bruto, in sicer:

* **V letu 2025** jeseni **5. zahtevek** za 7. in 8. obrok nepovratnih sredstev v okvirni višini **246,0 mio EUR** bruto.
* **V letu 2026** sta predvidena dva zahtevka za plačilo v okvirni višini **526,4 mio EUR** bruto**:**
* pred poletjem **6. zahtevek** za plačilo za okvirno 9. obrok nepovratnih sredstev in 4. obrok posojil v višini **186,3 mio EUR** bruto, od tega posojila v višini **39,5 mio EUR**,
* jeseni (konec septembra) zadnji, **7. zahtevek** za plačilo za okvirno 10. obrok nepovratnih sredstev in 5. obrok posojil v okvirni višini **340,1 mio EUR** bruto**,** od tegaposojilav višini **107,9 mio EUR**.

Sestava in višina prihodnjih zahtevkov bo odvisna od spremembe načrta št. 4 in uspešnosti izpolnjevanja mejnikov in ciljev na naslednjih obrokih za nepovratna sredstva in posojila. S potrditvijo Predloga spremembe načrta št. 4 se bo ovojnica za posojila znižala za 83,0 mio EUR, posledično se bo znižala tudi skupna vrednost dodeljenih sredstev, ki bo po obrokih za posojila na novo določena s Prilagoditvijo Operativnih ureditev za izvajanje Mehanizma za okrevanje in odpornost med Evropsko komisijo in Slovenijo.

Za uspešno predložitev 5. zahtevka za plačilo so ključni predlogi sprememb naslednjih mejnikov oz. ciljev:

* **T30** Nov objekt za usposabljanje in odzivanje na operativne nesreče, povezane s podnebjem (MORS) **-** prestavitev iz 9. obroka v 7. obrok nepovratno,
* **M95** Večja zmogljivost javne uprave za odzivanje na kibernetske incidente (URSIV) - prestavitev v 8. obrok nepovratno,
* **T103** Nove operativne e-storitve na področju kmetijstva, prehrane in gozdarstva (MKGP) – cilj se združi s ciljem T104 in se prestavi v 10. obrok nepovratno,
* **T143** Dokončani projekti za invalidska podjetja in zaposlitvene centre (MDDSZ) – prilagoditev dokazil in sprememba ciljne ravni,
* **M183** Začetek veljavnosti sprememb Zakona o zdravstvenem varstvu in zdravstvenem zavarovanju ter začetek veljavnosti sprememb Zakona o zdravstveni dejavnosti (MZ) - prilagoditev opisa mejnika v skladu s spremembami in dopolnitvami veljavne zdravstvene zakonodaje,
* **T189** Krajši povprečni čas prihoda enote nujne medicinske pomoči (MZ) – prestavitev cilja v 10. obrok nepovratno.

1. *Ključni izzivi pri izvajanju načrta*

Nezaključeni postopki za izvedbo izbora projektov in javnih naročil

Vlada je na svoji 144. redni seji 5. marca 2025 ministrstvom in vladnim službam, ki so odgovorni za izvajanje načrta naložila, da do 31. marca 2025 oziroma v skladu z roki za izpolnitev mejnikov in ciljev iz načrta izvedejo še preostale postopke za izbor ponudnikov za izvedbo del oziroma izbor prejemnikov sredstev in o poteku oziroma dokončanju postopkov redno poročajo. Postopkov izbora projektov in javnih naročil za izvedbo mejnikov in ciljev do konca septembra 2025 ni izvedlo 10 ministrstev, od katerih se z vidika možnega vpliva na izpolnitev mejnikov in ciljev v skladu s predpisanimi roki v Izvedbenem sklepu Sveta oziroma v obdobju izvajanja načrta najpozneje do 31. 8. 2026 izpostavi naslednja ministrstva:

* MGTŠ (T217; zamuda pri izboru projektov oz. druge okoliščine povezane z izborom lahko vplivajo na izpolnitev zahtev Izvedbenega sklepa Sveta),
* MKGP (T104; zadnje JN bo objavljeno predvidoma v začetku decembra 2025),
* MZI (M67bis; en projekt ni izvedljiv, na drugem projektu pogodba z izvajalcem del še ni podpisana, predvidena je sprememba načrta),
* MNVP (T33; JN za gradnjo za 9 sklopov je v zaključni fazi),
* MOPE (T65; dodatni rok za oddajo vlog v začetku novembra),
* MVI (T108; možnost revizijskega postopka),
* MSP (T204; na enem projektu izvajalec ni bil izbran, predvidena je sprememba načrta).

Poročanje v Informacijski sistem Program dela

Za uspešno realizacijo načrta oziroma pravočasno ukrepanje, da bi bili mejniki in cilji doseženi, je pomembno, da ministrstva in vladne službe, ki so odgovorni za izvajanje načrta, dosledno spoštujejo dinamiko poročanja o izpolnjevanju mejnikov in ciljev in v informacijski podpori Program dela za spremljanje izvajanja načrta dvakrat mesečno zagotavljajo informacije o izpolnjevanju mejnikov in ciljev. Informacije o izvajanju načrta morajo biti popolne, točne, celovite, primerljive in jasne, da bi lahko pravočasno in celovito ukrepali za doseganje mejnikov in ciljev. Koordinacijski organ je pregledal datume poročil v IS Program dela v septembru in ni zaznal večjih odstopanj. V primeru posameznih odstopanj so bila ministrstva pozvana k rednemu poročanju.

***Predlog spremembe Načrta za okrevanje in odpornost št. 4***

V luči prizadevanj za uspešno izvedbo načrta do 30. 6. 2026 oziroma najpozneje do 31. 8. 2026[[5]](#footnote-5) je URSOO v skladu z usmeritvami EK[[6]](#footnote-6) za zaključevanje načrtov v letu 2026 z namenom poenostavitve oz. optimizacije izvajanja ukrepov za dosego čim boljših rezultatov reform in naložb v nizu sprememb načrta pripravil spremembo načrta št. 4.

Predlogi za spremembo načrta št. 4 so ciljno usmerjeni v hitro in učinkovito izvedbo reform in naložb ter pravočasno predložitev zahtevkov za plačilo ob upoštevanju, da se splošna ambicioznost načrta ohrani, zlasti kar zadeva ukrepe, ki se navezujejo na specifična priporočila za države, ter ukrepe, ki prispevajo k doseganju zelenih in digitalnih ciljev.

Pri pripravi predloga spremembe načrta so bili okvirno upoštevani naslednji kriteriji:

* poenostavitev Izvedbenega sklepa Sveta[[7]](#footnote-7) (ukrepov, mejnikov in ciljev) z namenom učinkovitejše izvedbe in zmanjšanje upravno administrativnih bremen,
* okoliščine, ki objektivno vplivajo na doseganje mejnikov in ciljev, kot so določeni z Izvedbenim sklepom Sveta v skladu z 21. členom Uredbe EU 2021/241,
* prispevek ukrepa k podnebnim in digitalnim ciljem na način, da se ohrani minimalni delež v skupnih dodeljenih sredstvih za podnebne (37%) in digitalne cilje (20%),

Na podlagi sistematičnega pregleda ukrepov (reform in naložb) so bile ob pripravi predloga spremembe načrta št. 4 upoštevane dodatne ocene za spremembo načrta, ki so povezane s/z:

* realnim doseganjem ciljev, povezanih z naložbami (prilagoditev ravni ciljev in finančne alokacije sredstev) zaradi časovne izvedbe postopkov za izbor ponudnikov za izvedbo del ali izbor prejemnikov sredstev,
* predlogi oz. pripombe EK, ki so bile podane v postopku predhodnega neformalnega usklajevanja.

**Predlog spremembe načrta št. 4 bo do formalne odobritve s strani Sveta Evropske unije predmet usklajevanja z EK, ministrstvi in vladnimi službami, odgovornimi za izvajanje načrta, zato bo v končnem predlogu spremembe načrta št. 4 lahko prišlo do odstopanj od formalno posredovanega predloga EK.**

1. Nepovratna sredstva

S predlogom spremembe načrta se obseg nepovratnih sredstev v višini 1.613,5 mio EUR ne spreminja. Vrednost ukrepov, ki se zaradi objektivnih okoliščin znižuje za 53,1 mio EUR se nadomesti na način, da se za isti znesek poviša alokacija nepovratnih sredstev na ukrepih, ki jih je mogoče realizirati na višji ciljni ravni kot je bilo načrtovano z Izvedbenim sklepom Sveta in z prenosom realno izvedljivih naložb iz posojil.

1. Posojila

S spremembo načrta se obseg posojil zniža za 83,0 mio EUR, iz 613,3 mio EUR na 530,3 mio EUR. Sredstva se znižajo kot posledica neizvedljivosti naložb v časovnem okviru načrta in zaradi prenosa izvedljivih naložb na nepovratna sredstva.

1. Poenostavitev načrta

V okviru nepovratnih sredstev in posojil se z namenom učinkovitejše izvedbe in zmanjšanja upravno-administrativnih bremen poenostavi 68 ukrepov, od tega 56 ukrepov na nepovratnih sredstvih in 12 ukrepov, ki se financirajo iz posojil. Poenostavitev se nanaša na spremembo opisa ukrepov, mejnikov in ciljev, spremembe imena oz. izbrisa mejnikov in ciljev, spremembe oz. izbrisa kazalnikov in spremembe časovnega razporeda za dokončanje mejnikov in ciljev.

1. V skladu s točko (i) četrtega odstavka 18. člena Uredbe (EU) 2021/241 je treba predvidene mejnike, cilje in okvirni časovni razpored izvajanja reform in naložb zaključiti do 31. avgusta 2026. [↑](#footnote-ref-1)
2. Računsko sodišče Republike Slovenije v revizijskem poročilu ustreznost poročanja ocenjuje z uporabo kriterijev pravočasnosti, popolnosti, točnosti, celovitosti, primerljivosti, relevantnosti in jasnosti. [↑](#footnote-ref-2)
3. Npr. 395/ 1500 zdravstvenih delavcev vključenih v sistem telemedicine. [↑](#footnote-ref-3)
4. Naslovnica je kratko poročilo z dokazili o realizaciji mejnika/ cilja, ki se posreduje EK po izpolnitvi mejnika/ cilja. [↑](#footnote-ref-4)
5. V skladu s točko (i) četrtega odstavka 18. člena Uredbe (EU) 2021/241 je treba predvidene mejnike, cilje in okvirni časovni razpored izvajanja reform in naložb zaključiti do 31. avgusta 2026. [↑](#footnote-ref-5)
6. Sporočilo Komisije Evropskemu parlamentu in Svetu NextGenerationEU – Pot do leta 2026« COM(2025) 310 final. [↑](#footnote-ref-6)
7. Izvedbeni sklep Sveta EU z dne 20. junija 2025 o spremembi Izvedbenega sklepa Sveta Evropske unije z dne 28.julija 2021 o odobritvi ocene načrta za okrevanje in odpornost za Slovenijo (v nadaljnjem besedilu: Izvedbeni sklep Sveta). [↑](#footnote-ref-7)